  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртиысь мер но экономика удысъёсты азинтонын трос аръёс ӵоже пайдалыко ужамез понна Глазкарысь кабак вина поттӥсь заводлэн кивалтӥсез Николай Сорокин Удмуртилэн дано кунмуртэз луиз. Данъетэз улосвыллэн тӧроез Александр Бречалов 26-тӥ куартолэзе Кун кенешлэн укмысэтӥ сессияз сётӥз. Приедприяти 100-лэсь трос асьме кун но калыккуспо данъетъёс басьтӥз: соос пӧлын «Гемма» статуэтка - «Лучшие товары и услуги Приволжья» вожвылъяськонлэн лауреатэз, Golden brands of Europe калыккуспо конкруслэн «Зарни медалез» но мукет. Глазкарысь завод вузъёссэ Россиысь 53 улосвылъёсы но кунгож сьӧры вуза. Озьы ик предприяти ӟечлэсьтон ужен выре. « Мынам вань улонэ Удмуртиен герӟаськемын. Мон татын вордски, дышетски. Татын мынам семьяе кылдӥз, мер но депутат уже кутскиз. Бадӟым тау ужамме вылӥ дунъямды понна » Николай Сорокин, Удмуртилэн дано кунмуртэз Николай Сорокин кабак вина поттӥсь предприятиен 1993-тӥ аырсен кивалтэ. Тегъёс: Удмуртия данокунмурт данъетъёс  